**Záznam o priebehu prípravných trhových konzultácií**

uskutočnených podľa § 25 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ako „ZVO“)

**Verejný obstarávateľ:** Organizátor IDS BBSK, a.s., Nám. SNP 23, 974 01 Banská Bystrica

**Predmet zákazky: Obstaranie služby tzv. merchant acquiring**

**Druh zákazky:** služby

**CPV:** 66110000-4 Bankové služby

Verejný obstarávateľ v rámci procesu prípravy verejného obstarávania, ktorého predmetom je obstaranie služieb ohľadom poskytovania tzv. merchant acquiringu, pristúpil k vykonaniu prípravných trhových konzultácii (ďalej len ako „PTK“) v zmysle § 25 ZVO, a teda otvorenej a transparentnej komunikácii s poskytovateľmi služieb merchant acquiringu, aby prišlo k naplneniu transparentného a nediskriminačného verejného obstarávania, ako aj splneniu všetkých požiadaviek Verejného obstarávateľa.

**Cieľ**

Cieľom PTK bolo získať kvalifikované a odborné rady, ako aj informácie, od nezávislých odborníkov a účastníkov trhu, a to za účelom overenia, či požiadavky a iné podmienky uvedené v jednotlivých dokumentoch k verejnému obstarávaniu sú v súlade so ZVO a možnosťami trhu z pohľadu odbornej verejnosti a účastníkov trhu. Najmä teda overiť realizovateľnosť nastavených požiadaviek a splniteľnosť jednotlivých požiadaviek vo vzájomnej korelácii. Priebeh PTK sa uskutočňoval za dodržania princípu nediskriminácie a transparentnosti a tak, aby nebola narušená hospodárska súťaž.

**Priebeh**

Úvodom PTK Verejný obstarávateľ zorganizoval telekonferenciu, na ktorej sa v mene IDS zúčastnili JUDr. Miroslav Cák a Mgr. Ing. Ján Žák. Cieľom telekonferencie bolo predostrieť celkovú koncepciu pripravovaného verejného obstarávania a prezentácia jednotlivých pripravených dokumentov. Telekonferencia sa uskutočnila dňa 25.08. so spoločnosťou Slovenská sporiteľňa, a. s., 27.10.2021 so spoločnosťou Tatra Banka, a. s., 20.10 so spoločnosťou Československá obchodná banka, a. s.. Následne boli jednotlivým spoločnostiam zaslané prostredníctvom e-mailovej komunikácie jednotlivé dokumenty pripravené k verejnému obstarávaniu na to, aby sa k nim spoločnosti vyjadrili a predostreli svoje pripomienky, respektíve návrhy. Následne boli prijaté odpovede zanalyzované a vyhodnotené, a v prípade, ak boli podnetné, tak aj zapracované do dokumentácie, čim prišlo k skvalitneniu predmetných dokumentu, nediskriminačnému a hospodársky neobmedzujúcemu nastaveniu požiadaviek. O tomto zapracovaní pripomienok bol spísaný záznam, ktorý je priložený.

**Dokumentácia**

Komunikácia, vrátane e-mailovej komunikácie a online stretnutí s poskytovateľmi služieb, ktorá prebehla v rámci PTK je riadne zaznamenaná a uložená na externom disku v dispozícii Verejného obstarávateľa, pre prípad pochybností o transparentnosti a porušení princípu rovnakého zaobchádzania zo strany orgánov oprávnených vykonať dohlaď nad procesom verejného obstarávania.

**Záver**

IDS má za to, že účel PTK bol v plnej miere naplnený. PTK dopomohli Verejnému obstarávateľovi k lepšiemu zadefinovaniu požiadaviek a následnej úprave dokumentov, ktoré sa budú predkladať do verejného obstarávania, pričom na základe kvalifikovaných pripomienok príde k skvalitneniu požadovaných služieb.

V Banskej Bystrici, dňa 28.10.2021